Յընթացս Ս. պատարագի առաջնորդ Սրբազան հայրը նախ ողջունեց իր քահանայից դասն եւ ողջ ժողովրդին եւ Ս. Աստւածածին եկեղեցու եկեղեցական խորհուրդն ու ողջ ընտանիքը եւ ապա մեկնելով Պօղոս Առաքեալի եբրայեցիներին գրած նամակի «Ի՞նչ է հաւատը» բաժինը։ Սրբազան հայրը ասաց «Ճշմարիտ հաւատը մեզ կապում է մեր կոչումին ու առաքելութեան եւ միւս կողմից էլ ամրապնդում է մեր կապը մեր Երկնաւոր Հօր հետ։ Սրբազան հայրը իր քարոզի մի այլ բաժնում բացատրեց, որ հաւատքի թուլացումն ու տկարութիւնը մեզ նետում է այս օրերի կռապաշտութեան, եսակենտրոնութեան եւ անտարբերութեան։ «Կռապաշտութիւն է դրամասիրութիւնը, մեծամտութեամբ բարձր դիրքերի ձգտում եսապաշտութիւնն ու անձնասիրութիւնը եւ այս բոլորը մեզ կ՛առաջնորդեն անտարբերութեան։ Ղեւոնդ Երէցն ու իր նահատակակիցները մերժեցին հարստութիւն, դիրք ու պաշտօն ուրացան իրենց անձը եւ պատասխանատւութեան բարձրագոյն գիտակցութեամբ պահեցին իրենց հաւատը եւ իրենց կեանքի գնով վկայեցին այդ բոլորին եւ արժանացան նահատակութեան որով եւ փառաց պասկին»։